《巫峡》
清代·左辅

东西渡瀼溪，溪转峡角对。奔腾逐江来，飞舞与人会。

中蓄万古灵，排空障旌旆。根穿潜虬宫，石压飞鸟背。

荡摩出宝气，倏忽走光怪。神仙归有所，云雨出其内。

势极衡湘长，高与天谷配。何年破山腹，于此纳万派。

讹传{敝巴}令凿，转忘禹功大。屹为巴西门，险绝蜀东塞。

作者简介：左辅（1751—1833）字仲甫，一字蘅友，号杏庄，江苏阳湖人。乾隆进士。以知县官安徽，治行素著，能得民心。嘉庆间，官至湖南巡抚。辅工诗词古文，著有《念菀斋诗、词、古文、书牍》五种，传于世。